  Анжелика Тихонова корреспондент Красной карез Можга нимам дырысен 90 ар тырмонэз пусъё Удмуртиын. Туала нимзэ со 1927-тӥ арын 11-тӥ южтолэзе басьтӥз, ивортэ муниципал кылдытэтлэн нимлыко сайтэз. 1924-тӥ арысен 1926-тӥ арозь Можга Сюгинск каргурт, Красной каргурт, Красной кар нимаськылӥз. «1927-тӥ арын 11-тӥ южтолэзе ЦИК-лэн Азьвалтэтэзлэн пуктэтэзъя Красной кар Можга кар нимамын вал. Со вакытэ со Удмуртилэн лымшор но шундыпуксён люкетэзлэн административной но индустриальной бадӟым центрез вал ини», — шуэмын ивортонын. Можгаез карлы пӧрмытӥсь луиз пияла поттӥсь завод — сое 1835-тӥ арын Елабугаысь купеч Фёдор Чернов усьтӥз. Тегъёс: Лулчеберет Можга Удмуртия история Мерлык  